Bilag 1. Korrektioner af 
udgiftslofterne 





I forbindelse med ændringsforlagene til finansloven for 2014 er der foretaget en nedjustering 
af det statslige delloft for indkomstoverførsler i forhold til de gældende udgiftslofter på finans- 
lovforslaget for 2014, jf. bilagstabel 1.1. 





Bilagstabel 1.1 
Korrektioner af statslige udgiftslofter på ÆF14 




















2014-priser 2014 2015 2016 2017 
Delloft for indkomstoverførsler FFL14 (mia. kr.) 253.1 254,6 255,6 256,1 
Korrektioner af delloft for indkomstoverførsler ÆF14 i alt 

(mio. kr.) -395,0 -135,0 -135,0 -135,0 
Korrektion som følge af ændrede udgifter uden for loft, jf. 

budgetlovens § 8, stk. 2 (mio. kr.) -95,0 -135,0 -135,0 -135,0 
Korrektion som følge af skatteudgifter, jf. budgetlovens § 8, 

stk. 3 (mio. kr.) -300,0 0,0 0,0 0,0 
Delloft for indkomstoverførsler (mia. kr.) 2527 254,5 255,9 256,0 








De enkelte korrektioner af delloftet for indkomstoverførsler gennemgås nedenfor. 


De øvrige udgiftslofter er uændrede. Det er forventningen, at der i forbindelse med vedtagel- 
sen af bloktilskudsaktstykket vil ske en omfordeling fra det statslige udgiftsloft til de kommu- 
nale og regionale lofter, jf. særskilt afsnit nedenfor. 


Korrektioner af delloftet for indkomstoverførsler 


Korrektion som følge af ændrede udgifter på det ledighedsrelaterede 
område 

I henhold til budgetlovens § 8, stk. 2 kan finansministeren administrativt foretage en forhøjel- 
se eller reduktion af udgiftslofterne, hvis det er begrundet i ny lovgivning, der medfører en re- 
duktion eller forøgelse af de ledighedsrelaterede udgifter. 


Med Aftale om finansloven for 2014 indføres et forhøjet fradrag for modregning for indkomst 
for kontanthjælpsmodtagere. Initiativet indebærer merudgifter før tilbageløb på 95 mio. kr. i 
2014 og herefter 135 mio. kr. årligt på det ledighedsrelaterede område. Heraf er udgifterne på 
§ 17.35.01.10 Kontanthjælp forhøjet med 28,5 mio. kr. i 2014 og efterfølgende 40,5 mio. kr. 

årligt, mens udgifterne på $ 17.19.78. Reserver og budgetreguleringer vedrørende indkomst- 
overførsler er forhøjet med 66,5 mio. kr. i 2014 og herefter 94,5 mio. kr. årligt. 


Det statslige delloft for indkomstoverførsler er derfor nedjusteret med 95 mio. kr. i 2014 og 
herefter 135 mio. kr. årligt fra 2015-2017 svarende til merudgifterne på det ledighedsrelatere- 
de område uden for lofterne. 


Korrektioner som følge af forhøjede skatteudgifter 

I henhold til budgetlovens § 8, stk. 3 kan finansministeren foretage en reduktion af de gæl- 
dende udgiftslofter, i det omfang det er begrundet i ny lovgivning, der medfører en forhøjelse 
af skatteudgifter. 


Med Aftale om finansloven for 2014 fremrykkes initiativerne fra Aftaler om Vækstplan DK 
vedrørende forhøjelse af skattekreditter. Dermed sker der en forhøjelse af skatteudgifter før 
tilbageløb og adfærdseffekter i 2014 i forhold til det forudsatte på FFL14 på 300 mio. kr. i 
2014. Mindreindtægterne indbudgetteres i 2015 på § 38.13.01.10. Indkomstskat af selskaber 
m.v. og $ 38.11.01. Personskatter, da udbetaling af skattekreditter, der vedrører indkomståret 
2014, først sker i 2015. 


Delloftet for indkomstoverførsler nedjusteres med 300 mio. kr. i 2014, idet skattelettelsen fi- 
nansieres af midlertidige mindreudgifter til indkomstoverførsler under delloftet for indkomst- 
overførsler. 


Efterreguleringer af udgiftslofterne i forbindelse med 
bloktilskudsaktstykket 


I henhold til budgetlovens § 8, stk. 1 kan finansministeren med tilslutning fra Folketingets Fi- 
nansudvalg i forbindelse med det årlige bloktilskudsaktstykke om fastsættelse af statens 
bloktilskud til kommuner og regioner mv. foretage en omfordeling mellem de gældende ud- 
giftslofter for stat, kommuner og regioner. 


| Aftale om finansloven for 2014 indgår en række initiativer på det kommunale og regionale 
områder, herunder en ramme til initiativer på ældreområdet, et løft af psykiatrien, initiativer 
overfor socialt udsatte børn og unge mv. En del af disse initiativer udmøntes via bloktilskuds- 
aktstykket til kommuner og regioner og vil derfor blive afsat på DUT-reserver under de stats- 
lige udgiftslofter. 


Korrektionen af de statslige, kommunale og regionale lofter vil derfor først foretages efter 
vedtagelsen af bloktilskudsaktstykket i juni 2014. 

